wannaphong/clean_thaiwikipedia huggingface dataset:
# สมเด็จพระเจ้าอับดุลลอฮ์ที่ 1 แห่งจอร์แดน
สมเด็จพระเจ้าอับดุลลอฮ์ที่ 1 แห่งจอร์แดน หรือ อับดุลเลาะฮ์ อิบนิ ฮูไซน์ (Abdullah ibn Husein) เป็นปฐมกษัตริย์ของราชวงศ์ฮัชไมต์จอร์แดน เสด็จพระราชสมภพที่เมืองมักกะฮ์ ประเทศซาอุดีอาระเบียเมื่อ พ.ศ. 2425  เป็นโอรสของชะรีฟ ฮูไซน์ อิบนิ อาลี ผู้เป็นพระมหากษัตริย์แห่งฮิญาซ และ อับดียา บินท์ อับดุลเลาะฮ์เป็นพระมารดา ในวัยเยาว์ ทรงเติบโตในพระราชวังของสุลต่านอับดุล ฮามิดที่ 2 ต่อมาได้เป็นตัวแทนของฮิญาซในรัฐสภาออตโตมันระหว่าง พ.ศ. 2451 – 2457

การต่อต้านการปกครองของชาวเติร์กในหมู่ชาวอาหรับเริ่มขึ้นในช่วงสงครามโลกครั้งที่ 1 ใน พ.ศ. 2457 อับดุลเลาะฮ์ได้เจรจากับกงสุลใหญ่อังกฤษประจำอียิปต์ก่อนจะนำชาวอาหรับเข้าร่วมกับอังกฤษในการต่อต้านออตโตมัน เมื่อสงครามสิ้นสุด ชารีฟ ฮูไซน์ได้แต่งตั้งฟัยศ็อล น้องชายของอับดุลเลาะห์เป็นพระมหากษัตริย์แห่งซีเรีย และให้อับดุลเลาะห์เป็นพระมหากษัตริย์แห่งอิรัก  แต่ฝรั่งเศสคัดค้านเพราะต้องการครอบครองซีเรีย อังกฤษจึงตัดสินใจแยกจอร์แดนออกจากปาเลสไตน์ แล้วยกให้อับดุลเลาะห์ปกครองในตำแหน่งเอมิเรตส์แห่งทรานส์จอร์แดนเมื่อ พ.ศ. 2464  ส่วนฟัยศ็อลนั้นให้ไปเป็นกษัตริย์ปกครองอิรัก 

ในตอนแรก การแต่งตั้งอับดุลเลาะฮ์เป็นพระมหากษัตริย์จอร์แดนจะเป็นการชั่วคราวเพียง 6 เดือน  แต่ภายหลัง อังกฤษประกาศต่ออายุการเป็นพระมหากษัตริย์จอร์แดนของอับดุลเลาะห์ออกไปอย่างไม่มีกำหนด และประกาศแยกจอร์แดนออกจากปาเลสไตน์ที่เตรียมยกให้ขบวนการไซออนิสต์อย่างถาวร การปกครองของอับดุลเลาะฮ์ได้รับการสนับสนุนจากอังกฤษอย่างมาก จนหลังสงครามโลกครั้งที่ 2 จึงได้รับเอกราชจากอังกฤษเมื่อ พ.ศ. 2489 ทรงดำรงตำแหน่งพระมหากษัตริย์แห่งจอร์แดน  เมื่อเกิดวิกฤตการณ์ปาเลสไตน์ และการจัดตั้งประเทศอิสราเอล พระองค์ต่อต้านชาวยิวอย่างเปิดเผย ส่งกองทัพเข้ายึดครองฝั่งตะวันตกของแม่น้ำจอร์แดนและชายฝั่งทะเลแดงมาเป็นของจอร์แดน ใน พ.ศ. 2493 ต่อมา พระองค์ถูกลอบปลงพระชนม์เมื่อ 20 กรกฎาคม พ.ศ. 2494
# ลัฟบะระ
ลัฟบระ  อ่านออกเสียงว่า Lufbra (ลัฟบระ) เป็นเมืองในสหราชอาณาจักร ตั้งอยู่ตอนกลางของอังกฤษ ในเลสเตอร์เชียร์เคาน์ตี เป็นที่ตั้งของมหาวิทยาลัยลัฟบระ เมืองมีประชากร 57,600 คน (ค.ศ. 2004)Facts & Figures - Population เมืองมีโรงหล่อระฆังที่ใหญ่ที่สุดในโลก ของบริษัทจอห์นเทย์เลอร์แอนด์โค เมืองได้รับการกล่าวถึงครั้งแรกในปี ค.ศ. 1086 เดิมเป็นศูนย์กลางการผลิตผ้าลูกไม้
# วงศ์ชา
วงศ์ชา หรือTheaceae  เป็นวงศ์ของพืชมีดอกที่มีทั้งไม้พุ่ม ไม้ยืนต้น รวมทั้งพืชในสกุล Camellia นักพฤกษศาสตร์บางคนได้รวมวงศ์ Ternstroemiaceae ไว้ในวงศ์ชาด้วยRoyal Botanic Gardens, Kew. Vascular Plant Families and Genera: Theaceae Watson, L., & Dallwitz, M. J. (1992 onwards). The families of flowering plants. Theaceae  วงศ์นี้จึงมีสกุลอยู่ประมาณ 7-40 สกุล ขึ้นกับว่าจะจำแนกแบบใด พืชในวงศ์นี้ที่มีความสำคัญทางเศรษฐกิจคือต้นชาที่ใช้ทำชา
# สมเด็จพระราชาธิบดีฮุซัยน์แห่งจอร์แดน
สมเด็จพระราชาธิบดีฮุซัยน์ บิน เฏาะลาล  เสด็จพระราชสมภพเมื่อวันที่ 14 พฤศจิกายน ค.ศ. 1935 ที่เมืองอัมมาน ประเทศจอร์แดน เป็นพระราชโอรสของ สมเด็จพระเจ้าเฏาะลาลแห่งจอร์แดนกับสมเด็จพระราชินีไซน์ อัล-ชาราฟ เฏาะลาลแห่งจอร์แดน

 ครองราชย์ 
สมเด็จพระราชาธิบดีฮุซัยน์แห่งจอร์แดน เสด็จขึ้นครองราชย์เมื่อวันที่ 11 สิงหาคม ค.ศ. 1952 หลังจากสมเด็จพระราชาธิบดีฎอลาลแห่งจอร์แดน พระบิดาพระองค์สละราชสมบัติแล้ว

 อภิเษกสมรส 
สมเด็จพระราชาธิบดีฮุซัยน์แห่งจอร์แดน ทรงอภิเษกสมรสกับพระมเหสี 4 พระองค์คือ
เจ้าหญิงดีนา บินต์ อับดุลฮะมีด ค.ศ. 1955 หย่าเมื่อ ค.ศ. 1957
 เจ้าฟ้าหญิงมูนา อัลฮุสเซน  อภิเษกสมรสเมื่อค.ศ. 1961 หย่าเมื่อ ค.ศ. 1972
 สมเด็จพระราชินีอาลียาแห่งจอร์แดน อภิเษกสมรสเมื่อ ค.ศ. 1972 สวรรคคเมื่อ ค.ศ. 1977
 สมเด็จพระราชินีนูร์แห่งจอร์แดน อภิเษกสมรสเมื่อ ค.ศ. 1978

 สวรรคต 
สมเด็จพระราชาธิบดีฮุซัยน์แห่งจอร์แดน เสด็จสวรรคตเมื่อวันที่ 7 กุมภาพันธ์ ค.ศ. 1999 ที่เมืองอัมมาน ประเทศจอร์แดน พระชนมายุ 63 พรรษา สมเด็จพระราชาธิบดีอับดุลลอฮ์ที่ 2 แห่งจอร์แดน พระโอรสพระองค์จึงขึ้นครองราชย์เป็นพระมหากษัตริย์จอร์แดนสืบต่อมา
# เวอร์จิเนียบีช
เวอร์จิเนียบีช  เป็นเมืองอิสระตั้งอยู่ในรัฐเวอร์จิเนีย สหรัฐอเมริกา ทางตะวันออกเฉียงใต้ของรัฐ บนฝั่งมหาสมุทรแอตแลนติก ใกล้ปากอ่าวเชสอะพีก เป็นเมืองที่มีประชากรมากที่สุดของรัฐ และมีประชากรมากเป็นอันดับ 39 ของสหรัฐอเมริกา โดยมีประชากร 447,489 คน ในปี ค.ศ. 2012

เวอร์จิเนียบีชเป็นเมืองพักตากอากาศ มีชายหาดยาวหลายไมล์ และมีโรงเรียน ร้านอาหาร ตลอดริมชายฝั่งทะเล ในแต่ละปีมีการแข่งขัน อีสต์โคสต์เซิฟวิ่งแชมเปียนชิปส์ และมีการแข่งขันชิงแชมป์ฟุตบอลชายหาดอเมริกาเหนือ
# วงศ์ส้าน
วงศ์ส้าน  เป็นวงศ์ของพืชมีดอกประกอบด้วย 11 สกุล และมีชนิดพันธุ์ที่รู้จัก 430 ชนิด พืชในวงศ์นี้ที่มีการนำไปใช้แต่งสวนอยู่ในสกุล Hibbertia ซึ่งมีชนิดพันธุ์ที่เป็นที่รู้จักทางการค้าจำนวนมาก ในระบบ  APG II ใน พ.ศ. 2546 ยังคงกำหนดให้มีวงศ์นี้อยู่ แต่ไม่จัดให้อยู่ในอันดับใด โดยให้อยู่ในกลุ่มพืชใบเลี้ยงคู่แท้แกนกลาง

 คำอธิบายและการกระจายพันธุ์ 
พืชในวงศ์นี้พบได้ในเขตร้อนและกึ่งเขตร้อนรวมถึงออสเตรเลียทั้งทวีป ส่วนใหญ่เป็นไม้ยืนต้นหรือเถาวัลย์ เช่นสกุล Dillenia แต่ก็มีสกุลไม้ล้มลุกเช่น Hibbertia ใบมีลักษณะกว้างและเจริญดี ยกเว้นบางชนิดในสกุล Hibbertia ดอกส่วนใหญ่มีสีฉูดฉาดและมีที่มองเห็นได้ชัดเจน โดยปกติการผสมเกสรเป็นการถ่ายเรณูด้วยการสั่น (buzz pollination) ผลของบางชนิดพันธุ์ เช่น มะตาด (Dillenia indica) สามารถรับประทานได้

 วิวัฒนาการ 
วงศ์นี้มีความโดดเด่นเนื่องจากลักษณะความแปรปรวนของลักษณะทางสัณฐานวิทยาในปัจจุบันมีน้อยกว่าในกลุ่มพืชดอกอื่น ๆ ดังนั้นวงศ์ Dilleniaceae อาจเป็นเคลดโบราณที่แสดงออกถึงความสัมพันธ์ทางสายวิวัฒนาการระหว่างพืชใบเลี้ยงคู่แท้ที่พัฒนาขึ้นกับกลุ่มที่ดั้งเดิมมากกว่า มีการคาดกันว่ากลุ่มเคลดแยกตัวออกจากกันเมื่อประมาณ 115 ล้านปีก่อนในยุคครีเทเชียส แต่กลุ่มที่มีบรรพบุรุษร่วมกันล่าสุดของสมาชิกที่ยังหลงเหลืออยู่ (crown group) ได้ก่อตัวขึ้นในภายหลัง คือเพียง 52 ล้านปีก่อนเท่านั้น
# วงศ์ยางนา
วงศ์ยางนา หรือ วงศ์ไม้ยาง หรือDipterocarpaceae เป็นวงศ์ของไม้ยืนต้นมีสมาชิก 17 สกุลและประมาณ 500 สปีชีส์ ส่วนใหญ่เป็นพืชเขตร้อน ในป่าฝนเขตร้อนระดับล่าง ชื่อของวงศ์นี้มาจากสกุล Dipterocarpus ซึ่งมาจากภาษากรีก (di = สอง, pteron = ปีก karpos =ผล) หมายถึงผลที่มีสองปีก สกุลขนาดใหญ่ในวงศ์นี้ ได้แก่   Shorea (196 สปีชีส์), Hopea (104 สปีชีส์), Dipterocarpus (70 สปีชีส์), และ Vatica (65 สปีชีส์)Ashton, P.S. Dipterocarpaceae. In Tree Flora of Sabah and Sarawak, Volume 5, 2004. Soepadmo, E., Saw, L. G. and Chung, R. C. K. eds. Government of Malaysia, Kuala Lumpur, Malaysia. ISBN 983-2181-59-3 ส่วนใหญ่เป็นไม้ยืนต้นขนาดใหญ่ สูงประมาณ 40–70 m  บางชนิดมากกว่า 80 m (ในสกุล Dryobalanops, Hopea และ Shorea), ซึ่งพบตัวอย่าง (Shorea faguetiana)ที่สูงที่สุดถึง  88.3 m มีการแพร่กระจายตั้งแต่ทางเหนือของอเมริกาใต้ไปจนถึงแอฟริกา อินเดีย อินโดจีน และมาเลเซีย ไปจนถึงเกาะบอร์เนียว Ashton, P.S. Dipterocarpaceae. Flora Malesiana, 1982 Series I, 92: 237-552 บางสปีชีส์ในวงศ์นี้เป็นพืชใกล้สูญพันธุ์เพราะถูกโค่นมากเกินไป
# ยุพราช บัวอินทร์
ยุพราช บัวอินทร์ (เกิด 29 พฤษภาคม พ.ศ. 2518) ปัจจุบันดำรงตำแหน่งเป็นที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม อดีตสมาชิกสภาผู้แทนราษฎรจังหวัดเพชรบูรณ์ เขต 3 สังกัดพรรคประชาธิปัตย์

 ประวัติ 
ยุพราช เกิดเมื่อวันที่ 29 พฤษภาคม พ.ศ. 2518 ชื่อเล่นว่า อาร์ท เป็นบุตรของนายสุขเสริญและนางสุชรีย์ บัวอินทร์ มีพี่น้อง 1 คน คือ นายวิชชุเยนท์ บัวอินทร์ (เสียชีวิตแล้ว) มีบุตร 2 คน คือเนตรบิดร บัวอินทร์ และปราณบิดร บัวอินทร์

สำเร็จการศึกษาคณะเศรษฐศาสตร์ สาขาเศรษฐศาสตร์เกษตร จากมหาวิทยาลัยแม่โจ้ขอร่วมแสดงความยินดีกับศิษย์เก่าแม่โจ้ และศิษย์เก่ากิตติมศักดิ์แม่โจ้

 งานการเมือง 
ยุพราช ลงสมัครรับเลือกตั้งสมาชิกสภาผู้แทนราษฎรครั้งแรกในนามพรรคมัชฌิมาธิปไตย ใน พ.ศ. 2550 แต่ไม่ได้รับเลือกตั้ง 

พ.ศ. 2554 ย้ายมาลงสมัครในนามพรรคประชาธิปัตย์ และได้รับการเลือกตั้งเป็นครั้งแรกรายงานผลการนับคะแนนอย่างไม่เป็นทางการของจังหวัดเพชรบูรณ์ ทั้ง 6 เขต โดยเอาชนะนายณรงค์กร  ชวาลสันตติ จากพรรคเพื่อไทย และเป็นสมาชิกสภาผู้แทนราษฎรจังหวัดเพชรบูรณ์เพียงคนเดียวที่ไม่ได้สังกัดพรรคเพื่อไทยในการเลือกตั้งครั้งนั้น

ต่อมาในปี 2562 ได้ลงสมัครรับเลือกตั้งสมาชิกสภาผู้แทนราษฎรอีกครั้ง ในสังกัดพรรคประชาธิปัตย์สงคราม "ไทหล่ม-ไทด่าน" เดือดจัดปลัดบอก! แต่ไม่ได้รับเลือกตั้ง

 สมาชิกสภาผู้แทนราษฎร 
ยุพราช บัวอินทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเพชรบูรณ์ สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๘ ตอนที่ ๓๕ ข หน้า ๗๔, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๓, ๒ ธันวาคม ๒๕๕๔
# สมเด็จพระราชาธิบดีฮะซันที่ 2 แห่งโมร็อกโก
สมเด็จพระราชาธิบดีฮะซันที่ 2 แห่งโมร็อกโก  ทรงเป็นพระมหากษัตริย์แห่งประเทศโมร็อกโก ครองราชย์ตั้งแต่ พ.ศ. 2504 จนกระทั่งเสด็จสวรรคตใน พ.ศ. 2542 เป็นพระราชโอรสในสมเด็จพระราชาธิบดีมุฮัมมัดที่ 5 แห่งโมร็อกโก และเสด็จขึ้นครองราชย์ในวันที่ 26 กุมภาพันธ์ พ.ศ. 2504 หลังการเสด็จสวรรคตของพระราชบิดา พระองค์ทรงถูกกล่าวหาในเรื่องการละเมิดสิทธิมนุษยชน และทรงเป็นผู้เผด็จการพระองค์หนึ่งในโลกอาหรับ โดยในรัชสมัยของพระองค์ถูกเรียกว่า ปีแห่งตะกั่ว อย่างไรก็ดี พระองค์ถูกยกย่องว่าทรงเป็นกษัตริย์ที่มีพระปรีชาสามารถเป็นอย่างมากในท่ามกลางความวุ่นวายทางการเมืองในภูมิภาคโลกอาหรับ และทรงประกอบพระราชกรณียกิจอันเป็นประโยชน์ต่อชาวโมร็อกโกเป็นจำนวนมากKing Hassan II

พระองค์ทรงมีบทบาทอย่างมากในการอ้างสิทธิ์ดินแดนเวสเทิร์นสะฮาราในฐานะส่วนหนึ่งของประเทศโมร็อกโกMorocco fetes 40th anniversary of Green March into Western Sahara และทรงมีบทบาทในความขัดแย้งอาหรับ–อิสราเอล ทั้งนี้ พระองค์เคยเกือบถูกลอบปลงพระชนม์ใน พ.ศ. 2515 ขณะทรงประทับบนเครื่องบินพระที่นั่ง แต่ก็ทรงรอดพระชนม์ชีพมาได้"Jets attack Moroccan King's plane", The Guardian, 17 August 1972

ในรัชสมัยของพระองค์เศรษฐกิจได้ดำเนินนโยบายแบบเสรีนิยมทางเศรษฐกิจ ซึ่งทำให้อุตสาหกรรมการเกษตร การท่องเที่ยว และการทำเหมืองแร่มีบทบาทสำคัญเป็นอย่างมาก ในวันที่ 3 มีนาคม พ.ศ. 2516 พระองค์ทรงประกาศนโยบายโมร็อกกาไนเซชัน ซึ่งทรัพย์สินของรัฐ ที่ดินทำการเกษตร และธุรกิจจากต่างชาติมากกว่าร้อยละ 50 ถูกโอนไปเป็นของชาวโมร็อกโกและคนชนชั้นสูง แม้ว่าอุตสาหกรรมที่ชาวโมร็อกโกเป็นเจ้าของจะเติบโตจาก 18 เปอร์เซ็นต์ เพิ่มขึ้นมาเป็น 50 เปอร์เซนต์ อย่างไรก็ดี ความมั่งคั่งกระจุกอยู่ที่ 36 ตระกูลที่ร่ำรวยที่สุดในประเทศเท่านั้น

หลังการเสด็จสวรรคต สมเด็จพระราชาธิบดีมุฮัมมัดที่ 6 แห่งโมร็อกโกซึ่งเป็นพระราชโอรสของพระองค์ได้เสด็จขึ้นครองราชย์สืบต่อไป

 พระชนม์ชีพช่วงต้นและการศึกษา 
สมเด็จพระราชาธิบดีฮะซันที่ 2 แห่งโมร็อกโก เสด็จพระราชสมภพเมื่อวันที่ 9 กรกฎาคม พ.ศ. 2472 เป็นพระโอรสของ  สมเด็จพระราชาธิบดีโมฮัมเหม็ดที่ 5 แห่งโมร็อกโก และ เจ้าหญิงลัลลา อับลา บินต์ ทาฮาร์ ประสูติที่เมืองราบัต ประเทศโมร็อกโก พระองค์ทรงสำเร็จการศึกษาจากคณะนิติศาสตร์ มหาวิทยาลัยบอร์กโดซ์

 เสด็จขึ้นครองราชย์ 

สมเด็จพระราชาธิบดีฮะซันที่ 2 แห่งโมร็อกโก เสด็จขึ้นครองราชย์เป็นพระมหากษัตริย์แห่งราชอาณาจักรโมร็อกโกต่อจากสมเด็จพระราชาธิบดีมุฮัมมัดที่ 5 แห่งโมร็อกโก เมื่อวันที่ 26 กุมภาพันธ์ พ.ศ. 2504 หลังจากสมเด็จพระราชาธิบดีมุฮัมหมัดที่ 5 แห่งโมร็อกโกได้สวรรคตแล้ว

 อภิเษกสมรส 
สมเด็จพระราชาธิบดีฮะซันที่ 2 แห่งโมร็อกโก ได้อภิเษกสมรส 2 พระองค์ คือ
 เจ้าหญิงลัลลา ฟาติมาฮ์
 เจ้าหญิงลัลลา ลาติฟาฮ์ อภิเษกสมรส เมื่อ พ.ศ. 2504 มีพระโอรสและพระธิดา รวม 5 พระองค์ โดยหนึ่งในนั้นคือสมเด็จพระราชาธิบดีมุฮัมมัดที่ 6 แห่งโมร็อกโก

 สวรรคต 
สมเด็จพระราชาธิบดีฮะซันที่ 2 แห่งโมร็อกโก เสด็จสวรรคตเมื่อวันที่ 23 กรกฎาคม พ.ศ. 2542 ที่เมืองบารัต ประเทศโมร็อกโก สมเด็จพระราชาธิบดีมุฮัมมัดที่ 6 แห่งโมร็อกโก พระโอรสของพระองค์ จึงขึ้นครองราชย์เป็นพระมหากษัตริย์แห่งราชอาณาจักรโมร็อกโกต่อจากพระองค์ต่อไป
อ้างอิง

http://en.wikipedia.org/wiki/Hassan_II_of_Morocco
# พระเจ้าคาเมฮาเมฮาที่ 2 แห่งฮาวาย
พระเจ้าคาเมฮาเมฮาที่ 2 แห่งฮาวาย  ทรงเป็นพระมหากษัตริย์พระองค์ที่ 2 แห่งราชอาณาจักรฮาวาย ต่อจากพระเจ้าคาเมฮาเมฮาที่ 1 แห่งฮาวายพระราชบิดา
พระเจ้าคาเมฮาเมฮาที่ 2 เสด็จพระราชสมภพเมื่อปี 1797 ที่เมืองฮิโล ราชอาณาจักรฮาวาย เป็นพระราชโอรสในพระเจ้าคาเมฮาเมฮาที่ 1 แห่งฮาวายกับสมเด็จพระราชินีคิโอปูโอลานิแห่งฮาวาย พระองค์ทรงได้รับการแต่งตั้งเป็นพระรัชทายาทตั้งแต่ยังมีพระชนมพรรษาเพียง 5 พรรษา 

พระองค์ได้ขึ้นครองราชย์หลังจากที่พระเจ้าคาเมฮาเมฮาที่ 1 เสด็จสวรรคตเมื่อเดือนพฤษภาคม 1819 เมื่อพระองค์ขึ้นครองราชย์พระองค์ก็ไม่ทรงมีบทบาททางการเมืองนักเนื่องจากอำนาจส่วนใหญ่อยู่ที่คูฮินา นูอิซึ่งเป็นตำแหน่งของหัวหน้ารัฐบาลฮาวาย พระองค์ทรงมีหน้าที่แต่ในทางพิธีการเท่านั้น เมื่อพระองค์สวรรคต พระเจ้าคาเมฮาเมฮาที่ 3 ซึ่งเป็นพระราชอนุชาของพระองค์ จึงขึ้นครองราชย์ต่อจากพระองค์
# สกุลยางนา
สกุลยางนา หรือ Dipterocarpus เป็นสกุลของพืชมีดอกในวงศ์ยางนา พบในเอเชียตะวันออกเฉียงใต้ ชื่อสกุลนี้มาจากภาษากรีก หมายถึง ผลที่มีสองปีก สกุลนี้เป็นสกุลของพืชที่มีความสำคัญในการนำเนื้อไม้ไปใช้ทางการค้า Dipterocarpus turbinatus ซึ่งเป็นสปีชีส์ที่พบในหมู่เกาะอันดามัน และมีความสำคัญในการนำไปผลิตไม้อัด
# เกาะญิรบะฮ์
ญิรบะฮ์  หรือ แจร์บา (;) เป็นเกาะในประเทศตูนิเซียและเกาะที่ใหญ่ที่สุดในแอฟริกาเหนือที่มีขนาด  ในอ่าวกอบิส ริมชายฝั่งประเทศตูนิเซีย เกาะนี้มีประชากร 139,544 คนตามสำมะโน ค.ศ. 2004 ซึ่งเพิ่มขึ้นเป็น 163,726 คนในสำมะโน ค.ศ. 2014 ทางตูนิเซียขอสถานะแหล่งมรดกโลกของยูเนสโกเพื่อคุ้มครองเกาะ โดยอ้างถึงประวัติศาสตร์อันยาวนานและมีเอกลักษณ์เฉพาะตัว และใน ค.ศ. 2023 เกาะญิรบะฮ์ได้รับการบรรจุเป็นแหล่งมรดกโลกของยูเนสโกอย่างเป็นทางการ

 ประวัติ 
ตำนานระบุว่าเกาะญิรบะฮ์เป็นเกาะคนกินลอโตสPolybius; Strabo 1.2.17. ที่โอดิสเซียสติดอยู่ขณะเดินทางกลับผ่านทะเลเมดิเตอร์เรเนียน

 สมัยโบราณ 

 ภูมิอากาศ 
เกาะญิรบะฮ์มีสภาพภูมิอากาศทะเลทรายร้อน (การแบ่งเขตภูมิอากาศแบบเคิพเพิน: BWh) ที่มีขอบเขตกับภูมิอากาศกึ่งแห้งแล้งแบบร้อน (BSh)

ข้อมูลภูมิอากาศสำหรับเกาะญิรบะฮ์เดือนม.ค.ก.พ.มี.ค.เม.ย.พ.ค.มิ.ย.ก.ค.ส.ค.ก.ย.ต.ค.พ.ย.ธ.ค.ปีอุณหภูมิทะเลเฉลี่ย °C (°F)16.0(61.0)15.0(59.0)16.0(61.0)17.0(63.0)19.0(66.0)22.0(72.0)26.0(79.0)28.0(82.0)27.0(81.0)25.0(77.0)22.0(72.0)18.0(64.0)20.9(69.8)ชั่วโมงรับแสงรายวันโดยเฉลี่ย10.011.012.013.014.014.014.013.012.011.010.010.012.0ดัชนีรังสีอัลตราไวโอเลตเฉลี่ย3468910111086436.8ข้อมูล #1: Weather2Travel (อุณหภูมิทะเล) ข้อมูล #2: Weather Atlas 

 หมายเหตุ
# ปัญหายากของการรับรู้อารมณ์
ปัญหายากของการรับรู้อารมณ์  เป็นปัญหาที่จะต้องอธิบายว่า
 เรามีควอเลีย (ประสบการณ์แห่งการรับรู้) หรือการรับรู้ได้อย่างไร และทำไม
 ประสาทสัมผัสปรากฏลักษณะเฉพาะ เช่นสีและกลิ่น ได้อย่างไรHarnad, Stevan (1995) "Why and How We Are Not Zombies. Journal of Consciousness Studies1:164-167

เดวิด คาล์มเมอร์สThe Place of Mind, ed. Brian Cooney ผู้ริเริ่มใช้บทความ "ปัญหายาก" ของการรับรู้อารมณ์ เปรียบเทียบปัญหายากกับปัญหาง่าย ปัญหาง่ายนั้นรวมการอธิบายเรื่องของความสามารถชนิดต่าง ๆ ของการรับรู้รวมทั้ง
 การแยกแยะ
 การประมวลข้อมูล
 การรายงานสภาวะของจิต
 การใส่ใจ
 ฯลฯ

ปัญหาง่ายนั้น ง่าย เพราะว่า คำตอบที่ต้องการนั้นก็เพียงแต่ต้องบ่งถึงกลไกอย่างหนึ่งที่สามารถปฏิบัติหน้าที่ หน้าที่ (function) ในที่นี้  อ้างอิงศาสตร์เกี่ยวกับหน้าที่ (functionalism) ซึ่งพจนานุกรมให้ความหมายว่า "การนิยามสภาวะของจิตใจ โดยความเป็นเหตุและผล" คือเป็นปรัชญาที่แสดงสภาวะของจิตใจโดยความเป็นเหตุและผลของกันและกัน โดยที่ไม่ได้แสดงว่า สภาวะจิตใจนั้นมีอยู่จริง ๆ หรือไม่มี ดังนั้น ศาสตร์นี้มุ่งเพียงแค่การแสดงว่า สภาวะจิตใจอย่างนี้เป็นผลของสภาวะจิตใจอย่างนั้น สภาวะจิตใจอย่างนั้นเป็นเหตุของสภาวะจิตใจอย่างนี้ หนึ่ง ๆ ได้ และคำตอบที่ถูกนำเสนอนั้น ไม่ว่าจะซับซ้อนหรือเข้าใจได้เล็กน้อยเพียงไร ก็ยังสามารถเข้ากันกับความเข้าใจปัจจุบันที่เป็นวัตถุนิยมของปรากฏการณ์ธรรมชาติต่าง ๆ เข้ากัน เพราะไม่มีการอธิบายว่า ควอเลียและทฤษฎีวิทยาศาสตร์ที่ล้วนแต่เป็นวัตถุนิยม มีความเกี่ยวข้องกันอย่างไร คาล์มเมอร์สอ้างว่า ปัญหายากเกี่ยวกับการรู้อารมณ์นั้นไม่เหมือนปัญหาง่าย ๆ เหล่านี้ และปัญหายากนั้นจะยังดำรงโดยความเป็นปัญหาอยู่ แม้ว่าการปฏิบัติการของหน้าที่ที่เป็นประเด็นนั้นได้รับคำอธิบายแล้ว"Facing Up to the Problem of Consciousness" , David Chalmers, Journal of Consciousness Studies 2 (3), 1995, pp. 200–219.

ความที่ "ปัญหายาก" นั้นมีอยู่หรือไม่ เป็นที่ถกเถียงกันอยู่ระหว่างนักปรัชญาทั้งหลาย และแม้นักปรัชญาบางท่าน ก็ปฏิเสธความมีอยู่ของปัญหานั้นด้วยต่างหากDennett, Daniel."Commentary on Chalmers: Facing Backwards on the Problem of Consciousness" เพื่อที่จะตอบคำถามว่า ปัญหายากนี้มีอยู่จริง ๆ หรือไม่ อาจจะต้องอาศัยความเข้าใจในบทบาทต่าง ๆ ของระบบการปฏิบัติการทางกายภาพที่ทำให้เกิดขึ้นซึ่งการรับรู้อารมณ์ และขอบเขตที่ระบบการปฏิบัติการเหล่านั้น ทำให้เกิดขึ้นซึ่งลักษณะความเป็นอัตวิสัยจิตวิสัยของประสบการณ์ที่เรามี"Facing Up to the Problem of Consciousness", David Chalmers, Journal of Consciousness Studies 2 (3), 1995, pp. 200–219.

จะเข้าใจการรับรู้อารมณ์ได้อย่างบริบูรณ์ คำถามหลายคำถามต้องได้รับการอธิบาย รวมถึง (แต่ไม่จำกัดเพียงเท่านี้) ว่า การรับรู้อารมณ์นั้นสามารถอธิบายได้โดยระบบกายภาพ (ที่เป็นเหตุ) เท่านั้นได้หรือไม่ ตัวอย่างของระบบทางกายภาพเช่น ระบบการทำงานรวมของเซลล์ประสาทในสมอง (ที่อาจจะเป็นเหตุของการรับรู้อามณ์) ดังนั้น ถ้าการรับรู้อารมณ์ไม่สามารถที่จะอธิบายได้ด้วยปรากฏการณ์ทางกายภาพในสมอง การรู้อารมณ์ต้องมีความเป็นไปเหนือระบบกายภาพและต้องอาศัยคำอธิบายที่ไม่เกี่ยวกับระบบกายภาพ เพราะฉะนั้น สำหรับนักปรัชญาที่ยืนยันว่า การรู้อารมณ์เป็นธรรมชาติเหนือระบบกายภาพ ก็ยังมีปัญหาหลงเหลืออื่นอีกว่า ถ้าจะอธิบายการรับรู้อารมณ์ ต้องอาศัยทฤษฎีอะไรอีกที่ไม่เกี่ยวข้องกับกายภาพ
# พระเจ้าคาเมฮาเมฮาที่ 3 แห่งฮาวาย
พระเจ้าคาเมฮาเมฮาที่ 3 แห่งฮาวาย  ทรงเป็นพระมหากษัตริย์พระองค์ที่ 3 แห่งราชอาณาจักรฮาวาย ต่อจากพระเจ้าคาเมฮาเมฮาที่ 2 แห่งฮาวายพระเชษฐา

พระเจ้าคาเมฮาเมฮาที่ 3 เสด็จพระราชสมภพเมื่อวันที่ 11 สิงหาคม 1813 ที่เมืองโคนา ราชอาณาจักรฮาวาย เป็นพระราชโอรสในพระเจ้าคาเมฮาเมฮาที่ 1 แห่งฮาวายกับสมเด็จพระราชินีคิโอปูโอลานิแห่งฮาวาย

พระองค์ครองราชย์บัลลังก์เมื่อวันที่ 6 มิถุนายน 1825 ต่อจากพระเจ้าคาเมฮาเมฮาที่ 2 ซึ่งเสด็จสวรรคตที่กรุงลอนดอน ประเทศอังกฤษ ในรัชกาลของพระองค์ราชอาณาจักรฮาวายเปลี่ยนระบอบการปกครองจากสมบูรณาญาสิทธิราชย์ไปเป็นราชาธิปไตยภายใต้รัฐธรรมนูญ พระองค์เป็นพระมหากษัตริย์ที่ทรงครองราชย์ยาวนานที่สุดของฮาวาย พระองค์ทรงครองราชย์เป็นระยะเวลา 19 ปี แม้ว่าช่วงต้นรัชกาลจะอยู่ภายใต้การปกครองของผู้สำเร็จราชการซึ่งก็คือสมเด็จพระราชินีคาอาฮูมานูก็ตาม พระราชกรณีกิจที่สำคัญของพระองค์คือนำประเทศไปสู่ความพัฒนาเพื่อป้องกันการรุกรานจากชาติตะวันตก

 แหล่งข้อมูลอื่น
# เจ้าชายมีแกล เจ้าชายแห่งไบรา
เจ้าชายมีแกล เจ้าชายแห่งเบย์รา (หรือ เจ้าชายแห่งบรากังซา; ภาษาอังกฤษ: Michael) (26 เมษายน พ.ศ. 2363 ณ รีโอเดจาเนโร, บราซิล) เป็นพระราชโอรสในองค์รัชทายาท เจ้าชายเปดรู เจ้าชายแห่งบราซิล (อนาคตคือ จักรพรรดิเปดรูที่ 1 แห่งบราซิล)กับอาร์ชดัชเชสมาเรีย ลีโอโพลดีนาแห่งออสเตรีย และเป็นพระบรมวงศานุวงศ์บรากังซา เจ้าชายทรงสิ้นพระชนม์ในวันประสูติ

พระนามของเจ้าชายมีแกลทรงได้รับการตั้งเพื่อเป็นพระเกียรติแก่ พระอนุชาของพระราชบิดา เจ้าชายมีแกลแห่งโปรตุเกส ซึ่งต่อมากลายเป็นพระมหากษัตริย์แห่งโปรตุเกสและอัลเกรฟตั้งแต่พ.ศ. 2371 ถึงพ.ศ. 2377
 พระราชตระกูล
# พระเจ้าคาเมฮาเมฮาที่ 4 แห่งฮาวาย
พระเจ้าคาเมฮาเมฮาที่ 4 แห่งฮาวาย  ทรงเป็นพระมหากษัตริย์พระองค์ที่ 4 แห่งราชอาณาจักรฮาวาย ต่อจากพระเจ้าคาเมฮาเมฮาที่ 3 แห่งฮาวายพระบรมราชชนก

พระเจ้าคาเมฮาเมฮาที่ 4 เสด็จพระราชสมภพเมื่อวันที่ 11 สิงหาคม 1813 ที่เมืองโฮโนลูลู ราชอาณาจักรฮาวาย เป็นโอรสของหัวหน้าพระสังฆราชและผู้ว่าการจังหวัดโออาฮูของฮาวาย พระองค์จึงมีศักดิ์เป็นพระราชโอรสบุญธรรมของพระเจ้าคาเมฮาเมฮาที่ 3 แห่งฮาวาย ตามราชประเพณีโบราณของฮาวาย

ในรัชสมัยของพระองค์เริ่มมีการล่าอาณานิคมทำให้พระองค์ต้องหาทางนำพาประเทศให้พ้นภัย เมื่อฝรั่งเศสเริ่มขยายดินแดนมาถึงหมู่เกาะฮาวายพระองค์ก็ทรงเจรจากับฝรั่งเศส และเริ่มมีชาวอเมริกันมาอาศัยอยู่ในราชอาณาจักรฮาวายมากขึ้นทำให้พระองค์ต้องหาทางต่อต้านอิทธิพลของชาวอเมริกัน

ตลอดรัชสมัยของพระองค์ถือว่าเป็นสมัยที่ดี เพราะพระองค์และสมเด็จพระราชินีเอ็มม่าทรงทุ่มเททรงงานเพื่อการศึกษาและด้านสาธารณสุขทำให้ชาวฮาวายค่อนข้างสุขสบายภายใต้การปกครองของพระองค์

พระเจ้าคาเมฮาเมฮาที่ 4 เสด็จสวรรคตเมื่อวันที่ 30 พฤศจิกายน 1863 ด้วยโรคหอบหืดเรื้อรัง ขณะมีพระชนมพรรษาได้ 29 พรรษา พระเจ้าคาเมฮาเมฮาที่ 5 พระเชษฐาของพระองค์จึงขึ้นครองราชย์ต่อจากพระองค์

 แหล่งข้อมูลอื่น 
  
 
 
 
 
 Ua Nani `O Nu'uanu – Mele Inoa for Alexander Liholiho
# รายพระนามพระมหากษัตริย์บุรุนดี
รายพระนามพระมหากษัตริย์บุรุนดี 1680 - 1966

พระบรมฉายาลักษณ์ พระมหากษัตริย์รัชกาล100pxนทาเรที่ 31680 – 1709100pxมเวซิที่ 31709 – 1739100pxมูทากาที่ 31739 – 1767100pxมวัมบูตซาที่ 31767 – 1796100pxนทาเรที่ 41796 – 1850100pxมเวซิที่ 41850 – 21 สิงหาคม 1908100pxมูทากาที่ 412 ตุลาคม 1908 – 30 พฤศจิกายน 1915100pxมวัมบูตซาที่ 416 ธันวาคม 1915 – 8 กรกฎาคม 1966100pxนทาเรที่ 51 กันยายน 1966 – 28 พฤศจิกายน 1966

ผู้อ้างสิทธิในราชบัลลังก์บุรุนดี

พระบรมฉายาลักษณ์/พระรูป พระมหากษัตริย์รัชกาล100pxนทาเรที่ 528 พฤศจิกายน 1966 – 29 เมษายน 1972100pxมวัมบูตซาที่ 429 เมษายน 1972 - 1 พฤษภาคม 1977100pxโรส เปาลา อิริบากิซา1 พฤษภาคม 1977 – ปัจจุบัน

บ
# โมริตะ สาวใสไร้คำพูด
(เป็นการ์ตูนแบบ 4 ช่องจบ เขียนโดน ซาโนะ ทะเอะ  มังงะเรื่องนี้ตีพิมพ์ออกมาตั้งแต่เดือน มีนาคม 2550 ในนิตยสาร มังงะไลฟ์ ของสำนักพิมพ์ ทะเคโชโบ รวมไปถึง นิตยสาร มังงะ ไลฟ์ โมโมะ และ มังงะคลับ อีกด้วย และรวบรวมตีพิมพ์เป็นเล่ม วางจำหน่ายเล่มแรกเมื่อเดือน มกราคม 2552 จนปัจจุบันออกมาแล้ว 5 เล่ม และสตูดิโอ แกรม ได้นำไปทำเป็นภาพยนตร์การ์ตูนแบบตอนเดียวจบ หรือ โอวีเอ โดยขายพร้อมกับหนังสือรวมเล่ม เล่มที่ 3 ในเดือนกุมภาพันธ์ 2554 และ Extended Version เมื่อเดือน มีนาคม 2554 ก่อนที่จะนำไปเป็นภาพยนตร์การ์ตูนโทรทัศน์ ความยาว 3 นาที ทั้งหมด 26 ตอน (แบ่งเป็น ภาคแรก 13 ภาคที่สอง 13 ตอน) ผลิตโดยสตูดิโอ แกรม เช่นเดียวกัน ฉายทางโทรทัศน์ช่อง KBS Kyoto  ในประเทศไทย การ์ตูนเรื่องนี้  สยามอินเตอร์คอมิกส์  ได้รับลิขสิทธิ์ให้ตีพิมพ์และจัดจำหน่าย ปัจจุบันออกมาแล้ว 3 เล่ม

 เนื้อเรื่อง 

โมริตะ มามิ นักเรียนหญิงม.ปลาย เป็นเด็กสาวที่ออกจะปากหนักกว่าคนอื่นเขาไป(ไม่)หน่อย แต่เธอก็ไม่ได้อยากจะเป็นแบบนั้นหรอกนะ แต่เพราะมีเรื่องที่อยากจะพูดเยอะเกินไปเลยต้องมาคิดเรียบเรียงให้ดีก่อนบวกกับต้องรักษาคำสอนของคุณแม่ที่แสนจะอนุรักษนิยม ทำให้พูดไม่ทันคนอื่นเขาต่างหาก

 ตัวละครหลัก
# พระเจ้าคาเมฮาเมฮาที่ 5 แห่งฮาวาย
พระเจ้าคาเมฮาเมฮาที่ 5 แห่งฮาวาย  ทรงเป็นพระมหากษัตริย์พระองค์ที่ 5 แห่งราชอาณาจักรฮาวาย ต่อจากพระเจ้าคาเมฮาเมฮาที่ 4 แห่งฮาวายพระอนุชา พระองค์เป็นพระมหากษัตริย์พระองค์สุดท้ายในราชวงศ์คาเมฮาเมฮา

พระเจ้าคาเมฮาเมฮาที่ 5 เสด็จพระราชสมภพเมื่อวันที่ 11 ธันวาคม 1830  ที่เมืองโฮโนลูลู ราชอาณาจักรฮาวาย เป็นโอรสของหัวหน้าพระสังฆราชและผู้ว่าการจังหวัดโออาฮูของฮาวาย และเป็นพระเชษฐาของพระเจ้าคาเมฮาเมฮาที่ 4 พระองค์จึงมีศักดิ์เป็นพระราชโอรสบุญธรรมของพระเจ้าคาเมฮาเมฮาที่ 3 แห่งฮาวาย ตามราชประเพณีโบราณของฮาวาย

ในรัชการของพระองค์ พระองค์ได้ตรากฎหมายและรัฐธรรมนูญฉบับใหม่ พระองค์ได้ส่งทูตไปยังประเทศต่าง ๆ เพื่อเจริญสัมพันธไมตรี ในระหว่างที่พระองค์ครองราชย์เป็นช่วงสงครามโลกครั้งที่หนึ่งทำให้พระองค์ต้องปฏิรูปประเทศไปสู่ความทันสมัยเพื่อที่ชาติจะได้พ้นภัย

พระเจ้าคาเมฮาเมฮาที่ 5 ทรงมีพระรัชทายาทพระองค์เดียวคือ เจ้าหญิงวิกตอเรีย คามามาลู ซึ่งก็ได้ทรงสิ้นพระชนม์ไปก่อน จึงทำให้พระเจ้าคาเมฮาเมฮาที่ 5 ทรงไม่มีพระรัชทายาท

พระเจ้าคาเมฮาเมฮาที่ 5 เสด็จสวรรคตเมื่อวันที่ 11 ธันวาคม 1872 ขณะมีพระชนมพรรษาได้ 42 พรรษา โดยที่ไม่มีพระรัชทายาท ทำให้สภานิติบัญญัติต้องเลือกผู้ที่จะมาเป็นพระมหากษัตริย์องค์ต่อไป สภาจึงได้เลือกพระเจ้าลูนาลิโลให้ครองราชย์ต่อจากพระองค์
# เจ้าชายฌูเอา การ์ลุช เจ้าชายแห่งไบรา
เจ้าชายฌูเอา การ์ลุช เจ้าชายแห่งไบรา  (6 มีนาคม พ.ศ. 2364 ในรีโอเดจาเนโร, บราซิล - 4 กุมภาพันธ์ พ.ศ. 2365 ในรีโอเดจาเนโร, บราซิล) ทรงเป็นเจ้าชายโปรตุเกส เป็นพระราชโอรสในองค์รัชทายาท เจ้าชายเปดรู เจ้าชายแห่งบราซิล (อนาคตคือ จักรพรรดิเปดรูที่ 1 แห่งบราซิล)กับอาร์ชดัชเชสมาเรีย ลีโอโพลดีนาแห่งออสเตรีย และเป็นพระบรมวงศานุวงศ์บราแกนซา เจ้าชายทรงสิ้นพระชนม์ในวันประสูติ
 พระราชตระกูล 
</center>

จ
หมวดหมู่:เจ้าชายโปรตุเกส
# ไอเอิร์นออกไซด์
thumb|บทบาทของไอเอิร์นออกไซด์
ไอเอิร์นออกไซด์  เป็นสารประกอบเคมีที่ประกอบด้วย เหล็ก และออกซิเจน ทั้งหมดร่วมกันมีสิบหกที่เป็นที่รู้จักใน ไอเอิร์นออกไซด์ และ ออกไซด์ไฮดรอกไซด์

ไอเอิร์นออกไซด์ และออกไซด์ไฮดรอกไซด์ เป็นที่แพร่หลายในธรรมชาติที่มีบทบาทสำคัญในกระบวนการทางธรณีวิทยาและหลากหลายทางชีวภาพ และถูกนำมาใช้อย่างแพร่หลายโดยมนุษย์ เช่น แร่เหล็ก ,รงควัตถุ ,ตัวเร่งปฏิกิริยา ,ในเธอไมท์ (ดูในแผนภาพ) ,เฮโมโกลบิน ที่ใช้ร่วมกันเกิดสนิมเป็นรูปแบบของไอเอิร์น(III) ออกไซด์, ไอเอิร์นออกไซด์ถูกนำมาใช้อย่างกว้างขวางว่าในราคาไม่แพง เช่น เม็ดสีคงทนในสีทาเคลือบและสีคอนกรีต
# ซัมซุง เอ็กซีนอส
เอ็กซีนอส  หรือที่เรียกกันก่อนหน้านี้ว่าฮัมมิงเบิร์ด เป็นรุ่นของชิพ ซึ่งใช้พื้นฐานของสถาปัตยกรรมเออาร์เอ็ม โดยผลิตและนำมาใช้โดย ซัมซุง
อิเล็กทรอนิกส์ ซึ่งใช้งานบนอุปกรณ์ของซัมซุง เช่นในตระกูลของซัมซุง กาแลคซี
thumb|เอ็กซีนอส 4412, บนแผงวงจรของ ซัมซุง กาแลคซีเอส 3
thumb|โลโก้ของ ซัมซุง เอ็กซีนอส
# ซัมซุง กาแลคซีแกรนด์
ซัมซุง กาแลคซีแกรนด์  เป็นสมาร์ตโฟน ระดับกลาง มีขนาดจอ 5 นิ้ววัดตามแนวทแยง โดยใช้ระบบปฏิบัติการแอนดรอยด์ ผลิตและวางขายโดยซัมซุงโมบายล์ ใช้หน่วยประมวลผล ดูอัลคอร์ 1.2 จิกะเฮิรตซ์, หน่วยความจำภายใน 8 จิกะไบต์, จอทีเอฟที ไวด์วีจีเอ 5 นิ้ว โดยมีกล้องหลักความละเอียด 8 ล้านพิกเซล และกล้องหน้าความละเอียด 2 ล้านพิกเซล

 รุ่นพิเศษ 
 ในประเทศเกาหลีใต้ ซัมซุงได้ทำการวางขายรุ่นนี้ที่ใช้หน่วยประมวลผลควอดคอร์ที่มีราคาถูกกว่า
 ในประเทศอินเดีย ซัมซุงได้ทำการแถมเคสกันกระแทกฟรี, ความจุดรอปบ็อกซ์ 50 จิกะไบต์
# อาร์เซนิกไตรออกไซด์
อาร์เซนิกไตรออกไซด์  เป็นสารประกอบอนินทรีย์ที่มีอยู่ในสูตรเคมี ในเชิงพาณิชย์ที่สำคัญนี้ออกไซด์ของสารหนูเป็นสารตั้งต้นหลักในสารประกอบสารหนูอื่น ๆ รวมถึงสารประกอบออร์แกโนอาร์เซนิค โดยประมาณ 50,000 ตันที่มีการผลิตต่อปี การใช้งานอย่างจำนวนมากที่มีการโต้เถียงที่ได้รับสารพิษสูงของสารประกอบสารหนู